Tanzaniyada avtosisterna portlashi oqibatida 60dan ortiq kishi halok bo‘ldi. Fojia Morogoro aholi maskani yaqinida sodir bo‘lgan. Xabar qilinishicha, avtosisterna ag‘darilib ketganini ko‘rgan o‘nlab kishilar undan oqayotgan benzinni idishlariga quyib olish uchun uning yoniga kelishgan. Kutilmaganda portlash sodir bo‘lgan. Taxminlarga ko‘ra, portlashga chekib uloqtirilgan sigaret cho‘g‘i sabab bo‘lgan. Foto: eatv.tv Foto: eatv.tv Tanzaniya va Afrikaning boshqa mamlakatlarida yo‘llarning yomonligi va avtomobillarga sifatsiz texnik xizmat ko‘rsatilishi tufayli tez-tez YTH sodir bo‘ladi. May oyida Nigerda avtosisterna portlashi natijasida 58 kishi halok bo‘lgandi. Iyulda Nigeriyada yuz bergan ana shunday fojia 50ga yaqin kishining o‘limiga sabab bo‘lgandi.